Modest Musorgski.
Modest Musorgski. Ilja Repin maalasi muotokuvan vain muutama päivä ennen säveltäjän kuolemaa.
**Modest Petrovitš Musorgski** ([ˈmusərkskʲɪj] Ru-Modest Petrovich Mussorgsky version.ogg kuuntele ääntämys**(ohje)**; ven. Моде́ст Петро́вич Му́соргский; 21. maaliskuuta (J: 9. maaliskuuta) 1839 Karevo, Pihkovan kuvernementti, Venäjän keisarikunta – 28. maaliskuuta (J: 16. maaliskuuta) 1881 Pietari) oli venäläinen säveltäjä. Hän on tullut tunnetuksi usein Venäjän historian ja kulttuurin inspiroimista sävellyksistään. Musorgskin kuuluisimpia teoksia ovat pianosarja *Näyttelykuvia*, orkesteriteos *Yö autiolla vuorella* sekä oopperat *Boris Godunov* ja *Hovanštšina*.

Elämä
-----

Musorgski syntyi Karevossa Pihkovan kuvernementissa. Hänen perheensä oli Venäjän ensimmäisen hallitsijan Rurikin jälkeläisiä. Nuori Modest valmistautui vanhempiensa toiveiden mukaisesti sotilaalliselle uralle, mutta säveltäjä Mili Balakirevin vaikutuksesta Musorgski erosi asepalveluksesta 22-vuotiaana ja liittyi Viiden ryhmään, venäläiseen viisikkoon, joka oli omistautunut luomaan erityisesti venäläistä musiikkia. Hänen ensimmäiset julkaistut työnsä olivat oopperakatkelma *Salambbo* ja eräs laulusarja. 29-vuotiaana hän sävelsi oopperan *Boris Godunov*, joka perustuu Aleksandr Puškinin näytelmään.

Musorgski oli elinaikanaan varsin tuntematon. Hän eli köyhyydessä säveltäjätoverinsa Nikolai Rimski-Korsakovin luona ja oli pahoin alkoholisoitunut. Rimski-Korsakov uhrasi merkittävän osan omasta urastaan Musorgskin kekseliäiden ja värikkäiden mutta sekasortoiseen tilaan jätettyjen teosten viimeistelyyn ja uudelleenorkestrointiin. Musorgski kuoli alkoholimyrkytykseen vuonna 1881 ja hänet haudattiin Pietariin.

Alkoholismin lisäksi Musorgskin terveydentilaa heikensivät hänen elämänsä loppuvaiheilla keuhkokuume ja epilepsiakohtaukset.

Teokset
-------

Orkesteriteos *Yö autiolla vuorella* on villi, jopa barbaarinen kappale (kuten aikalaiskriitikot sitä arvostelivat). Se tuli sittemmin tunnetuksi, kun Walt Disney käytti sitä piirroselokuvassa *Fantasia* (1940).  Nikolai Rimski-Korsakovin lisäksi Dmitri Šostakovitš orkestroi uudelleen Musorgskin tunnetuimmat oopperat, *Boris Godunovin* ja *Hovanštšinan*. Hänen mielikuvituksellisin ja useimmin esitetty teoksensa on alun perin pianolle sävelletty sarja *Näyttelykuvia*. Sen osat kuvaavat maalauksia, ja hän sävelsi sen arkkitehtiystävänsä Viktor Hartmannin muistoksi. Maurice Ravel orkestroi teoksen erittäin taidokkaasti vuonna 1922, pian suomalaisen Leo Funtekin tekemän orkesterisovituksen jälkeen.

Lisää sävellyksiä
-----------------

### Oopperat

* Salambo
* Ženitba
* Boris Godunov
* Hovanštšina
* Sorotšinskin markkinat

(kaikki keskeneräisiä *Boris Godunovia* lukuun ottamatta)
### Orkesteriteokset

* Scherzo
* Intermezzo
* Yö autiolla vuorella
* Karsan valloitus

### Pianoteokset

* Intermezzo
* Lapsischerzo
* Näyttelykuvia

### Lauluääni ja piano

* Nuoruusvuodet
* Lastenkamari
* Ilman aurinkoa
* Kuoleman lauluja ja tansseja
* Pikku Jeremiaan kehtolaulu
* Dneprillä
* Donin varrella kukkii puutarha
* Juhlat
* Hajaantukaa, tietä!
* Ylpeys
* Unohdettu balladi
* Lehdet humisivat surullisesti
* Rakastettu Savišna
* Orpo
* Seminaari
* Klassista
* Tirkistyslaatikko
* Mefistofele
* Kirppu

### Kuoroteokset

* Kuningas Oidipus
* Sennaheribin tappio
* Iisus Navin

Lähteet
-------

1. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Modest Musorgski**.
* Poroila, Heikki: Yhtenäistetty Modest Musorgski (koko sävellystuotanto listattuna suomalaisia tiedonhakijoita ajatellen).
* Modest Musorgski International Music Score Library Project (englanniksi)
* Vapaasti käytettävissä olevia Musorgskin partituureja Mutopia Project

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Suomi (KANTO)
* Yhdysvallat
* Ruotsi
* Latvia
* Japani
* Tšekki
* Australia
* Kreikka
	+ 2
* Korea
* Kroatia
* Alankomaat
* Puola
* Portugali
* Vatikaani
	+ 2
	+ 3

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* BMLO
* Deutsche Biographie
* Trove
* Ritva

 |
|  |
| Muut | 
* Europeana
* RISM
* SNAC
* IdRef

 |

 |